o
KÄÄNNEKOHTA
Tervetuloa seuraamme! Etsimme tänään vihreämpää ruohoa!
Sanontahan kuuluu, että valloittamattomia vuoria, -
meriä ja aavikoita on aina!
Juhlimme Zimbabwen 30-vuotista itsenäisyyttä maan yrittäessä -
selvitä vaikeuksien vuoresta.
Suuruuteen otamme kurssin pastori Bishop Eddie Longin kanssa.
Eräs nainen puolestaan matkaa kuivaan ja vedettömään paikkaan.
Saamme kuulla myös hyvää musiikkia!
Ensin menemme Zimbabween!
Sekavat tunteet ja jännitteet vellovat, kun siirtomaavallasta -
vapautumisesta on kulunut 30 vuotta.
Moni kansalainen pakenee naapurimaihin.
Voitettuaan itsenäistymiskamppailun vuonna 1980 -
Zimbabwen talous oli yksi eteläisen Afrikan tuottoisimmista.
Se oli puuvillan ja maissin suurin viejä.
Villieläinpuistoissa oli paljon villieläimiä.
Victoria-putoukset ja Great Zimbabwe -rauniot tekivät -
maisemista ainutlaatuiset.
Nyt Zimbabwe on maailman köyhimpiä maita.
Hallitsematon inflaatio, romahtanut terveydenhuolto, -
vakava ruokapula ja koleraepidemia -
ajaa monet zimbabwelaiset pakoon naapurimaihin.
He etsivät epätoivoisina suojaa väkivallalta.
Evans Matonda on yksi heistä.
Heti vaalien jälkeen oli erittäin paljon väkivaltaa.
Monia ihmisiä kuoli ja katosi.
Hyvin monet joutuivat eroon yhteisöstään.
Perheet joutuivat erilleen. Sissijoukot alkoivat mellakoida.
Itse olen menettänyt paljon ystäviä ja perheenjäseniä.
Jotkut teloitettiin. Menimme tunnistamaan heidät.
Se oli niin vaikeaa, että en pystynyt hillitsemään itseäni.
Evans pakeni kodistaan vuonna 2008, koska pelkäsi henkensä puolesta.
Hän pakeni Etelä-Afrikkaan Johannesburgiin.
Hän löysi suojan metodistikirkosta.
Tänne tulee äitejä ja isiä, jotka kertovat murtuneina ja -
lannistettuina kotimaan tapahtumista.
On myös niitä, joiden tasapainoa on järkytetty vakavasti.
Heitä on kidutettu ja pahoinpidelty, heidän henkeään -
on uhattu todellisin fyysisin teoin.
Evans jätti perheensä Zimbabween, jonne itsekin sanoo kuuluvansa.
Poliittisen toimintansa takia hän ei voi sinne palata.
Hän on aloittanut teologian opinnot ja vaikuttaa Etelä-Afrikassa.
Autan niitä, jotka ovat juuri tulleet maahan.
Neuvon heitä ja tuen heitä psykologian keinoin.
Autan joitakin heistä viranomaisten suojiin kaikkialla Etelä-Afrikassa.
Silti Evans ei ole tyytyväinen työpanokseensa.
Hän haluaa palata kotiin ja auttaa apua eniten tarvitsevia.
Haluaisin palata kotiin Zimbabween, koska se on kotini.
Haluaisin olla mukana ratkaisemassa Zimbabwen levottomuuksia.
Elän maanpaossa. Olen oppinut täällä paljon.
Mielestäni tärkeintä sovittelussa on -
oikeudenmukaisuuden toteutuminen.
Siitä on huolehdittava ennen kuin alamme tehdä mitään muuta; -
ennen kuin edes alamme kerätä rahaa ihmisten tarpeisiin.
Pastori Shana on Zimbabwen evankelisen kirkon johtaja -
ja Kristillisten kirkkojen puheenjohtaja.
Hän sanoo, että kirkon on oltava välittäjänä sovintoa solmittaessa.
Jos joku on sekä tuomari, valamiehistö että teloittaja -
ja haluaa tehdä täyskäännöksen ja olla sovittelija, -
se ei kaikista ole uskottavaa. Siksi me toimimme sovittelijana.
Kirkkoa syytetään kuitenkin siitä, että se on nukkunut kriisin aikana.
Zimbabwen kirkko on ottanut asiat liian kevyesti.
Se ei pyri riittävästi vaikuttamaan eri tahojen harjoittamaan -
politiikkaan, hallinnon toimintatapoihin, -
ihmisoikeuksien kunnioittamisen tarkkailuun eikä -
oikeudenmukaisuuden toteutumiseen.
Pastori Shana puolustaa järkkymättä kirkon linjaa.
Kirkon halutaan tuomitsevan yhteiskunnan asioita.
Mielestäni kirkon pitää tuomita asioita.
Se on tärkeää, mutta vielä tärkeämpää on, että -
kirkolla on yhteys niihin, jotka ovat saaneet tapahtumat aikaan.
Meidän pitää kirkkona puolustaa useimpia zimbabwelaisia, sillä he -
ovat menettäneet ihmisarvonsa - se on viety kokonaan.
Jumala loi meidät ja teki meidät arvokkaiksi.
Kristityn pitää puolustaa oikeudenmukaisuutta.
Pastori Shanan mielestä uuteen järjestelmään pitäisi luottaa -
ja joidenkin pakolaisten tulisi palata kotiin.
Hajalle ajettuja ihmisiä tarvitaan uudelleenrakennustyössä.
Monien mielestä tehtävä on toivoton ilman kunnollista johtajuutta.
Rukoilen, että Herra nostaa esiin johtajia, jotka johtavat -
ihmiset pois sorron alta tuskasta.
Vallanpitäjiä ei tarvita, vaan johtajia johtamaan ihmisiä.
Zimbabwessa, kuten kaikkialla, -
tarvitaan kipeästi kansan etua ajavia johtajia.
Raamattu sanoo: Vanhurskaus kansan korottaa, -
mutta synti on kansojen häpeä.
Seuraavaksi pastori ja kirjailija Bishop Eddie Long kertoo, miten -
kasvaa suuruuteen minuutissa!
Hän tulee
Uusi ääni
Uudet kasvot
Uusi juontaja
Uusi ankkuri
Käännekohta
Jos ei nisun jyvä putoa maahan ja kuole, se jää yksin.
Mutta jos se kuolee, se tuottaa paljon hedelmää.
Jokainen, joka rakastaa elämäänsä, menettää sen.
Mutta jokainen elämäänsä maailmassa vihaava säilyttää sen ikuisesi.
Bishop Eddie Long tietää, mitä on olla suuri.
Hän on pastorina amerikkalaisessa kirkossa, jossa on 25 000 jäsentä.
Hän haluaa auttaa ihmisiä muuttumaan ja -
elämään täyttä elämää joka suhteessa.
Uudessa kirjassaan "60 sekuntia suuruuteen" Long kertoo, miten -
pysähtyä hetkeen ja tulla samalla suureksi.
Tässä Bishop Long ja vastaava tuottajamme Holly Flood!
On ilo saada teidät vieraaksemme! - Kiitos kutsusta!
Haluaisin puhua kirjastanne "60 sekuntia suuruuteen!"
Nähdessäni kirjan pohdin, miksi 60 sekuntia.
Puhumme yleensä aina päivistä.
Miksi 60 sekuntia?
Keskityin minuutin ja hetken merkitykseen.
Tärkeimmät asiat ihmiselämässä tapahtuvat, koska on -
hyödynnetty hetkeä.
Jumala on aina läsnä, Hän on läsnä auttamassa hädän hetkellä.
Kun on läsnä hetkessä, pystyy hyödyntämään elämän täyteyttä.
Niin. Ennen kuin alamme puhua suuruudesta, -
kertoisitteko, mitä se on?
Miten tietää saavuttaneensa suuruuden?
Suuruus on oivaltamista.
Kun ymmärtää mitä tarkoitusta varten syntyi.
Se on ihmisen suurin hetki ja se antaa rauhan.
Autoni ei ehkä ole suurimpia enkä ole mukana kaikessa.
Siihen minua ei ole kutsuttu.
Mutta kun tunnen, että minulla on merkitystä, -
että syntymälläni on merkitystä, se on suuruutta.
On kyse suuruudesta Jumalan silmissä.
Onko tehnyt sen, mitä lähetin tekemään?
Ihmiset kertovat usein menestyneensä jonkin verran -
yhdellä elämänalueella, esimerkiksi perhe-elämässä.
Alueita on 18. Kaikilla alueilla ei ehkä ole menestytty.
Miten pystymme menestymään jonkin verran usealla eri alueella?
Kaikki alkaa päätöksestä, päätöksestä löytää tasapaino.
On ymmärrettävä, että mielelle, sydämelle ja hengelle pitää -
antaa lupa, jotta ne kykenevät tavoittelemaan jotakin.
Jos sanoo: "En pysty tähän", antaa mielelle luvan etsiä -
syitä siihen, ettei pysty tekemään asiaa.
Jos sanoo: "Aion menestyä tässä, mutta en tuossa", antaa mielelle -
syitä oikeuttaa huono menestys kyseisellä alueella.
Pitää avata itsensä ja sanoa: "Kyllä pystyn!"
Presidentti Obaman vaalikampanjan iskulausehan oli: "Kyllä pystymme".
Se avasi kaikki suurenmoiset mahdollisuudet.
Koska hän piti yllä "Kyllä"-ilmapiiriä, -
kaikenlaisia mahdollisuuksia alkoi tarjoutua.
Seuraavaksi eräs kysymys.
Kirjasi eräässä kappaleessa puhut vaurauteen valmistautumisesta.
Haluan lukea sen kohdan.
"Saarnaan sanomaa materiaalisesta vauraudesta, -
koska asun USA:ssa. -
Tätä evankeliumin kohtaa en voisi saarnata joissakin kehitysmaissa."
Miten sitten julistamme vauraudesta kehitysmaissa?
Jos kyseessä on evankeliumin periaate, eikö se koske heitäkin?
Neuvommeko sivuuttamaan kappaleen erilaisten olosuhteiden takia?
Emme. Periaate koskee kaikkia.
Käsittelin erästä haastavaa seikkaa.
Halusin lähettää viestin amerikkalaisille ja erityisesti -
afroamerikkalaisille, että tulimme Afrikasta lupauksien maahan.
Maahanmuuttajia tulee USA:han kaikkialta.
He ovat köyhiä ja he rikastuvat täällä.
On oltava myös vastuuntuntoa palata takaisin kotimaahan ja auttaa -
veljiä ja siskoja vapauteen.
Afrikassa on heimokulttuureja ja kaikenlaisia esteitä.
Itse manner on kuitenkin maailman rikkaimpia.
Autamme afrikkalaisia saamaan sen, minkä Jumala heille lupasi.
Hän loi mineraalit, öljyn ja kullan maahan.
Rikkaudet kuuluvat Jumalan kansoille.
Kirjoititte viestin siis niille, joilla jo on ja jotka -
pystyisivät auttamaan muita.
Mikä olisi viestinne hänelle, jolla ei ole käytettävissä paljoa.
Mitä sanoisitte hänelle?
Sanoisin, että Jumala on nähtävä lunastajana.
Kasvua on siellä, minne sinut on istutettu.
Aloita siitä, missä olet. Kuuntele, mitä Herra sinulle puhuu.
Olet syntynyt tähän maailmanaikaan. Jumala on sukupolvien Jumala.
Hän puhuu itsestään Aabrahamin, Iisakin ja Jaakobin Jumalana.
Ilman heitä ei olisi ollut Joosefia, -
hallitusmiestä, joka pystyi auttamaan ihmisiä.
Voit päättää tällä minuutilla tulla jälkeläistesi Aabrahamiksi.
Et ehkä näe kaiken toteutuvan. Hebrealaiskirjeissä sanotaan: -
Uskossa nämä kuolivat, vaan kaukaa he olivat sen nähneet.
Näin ollen Herra on kutsunut ja kasvattanut sinut.
Usko lujasti, että voit juuri nyt tehdä päätöksiä, -
jotka hyödyttävät lapsiasi.
Olet kylvänyt heihin ja he rakentavat sen varaan.
Seuraava sukupolvi tekee samoin.
Psalmeissa puhutaan neljästä sukupolvesta.
Jaakob puhuu vielä syntymättömistä lapsista.
Aloittamasi muutos näkyy seuraavissa sukupolvissa.
Silloin olet kasvattanut kuninkaan, joka ei muuta vain jälkeläistesi -
vaan myös yhteisösi ja maasi elämän.
Onpa vaikuttavaa! Kiitos vierailusta! Tulettehan uudelleenkin!
Oikein mielelläni! Kiitos ja siunausta!
Siinä hyviä neuvoja vahvalta mieheltä!
Meidän pitää oppia tekemään joka päivästä paras mahdollinen.
Kun päivä on ohi, sitä ei saa takaisin.
Askel suuruuteen on ajan käyttäminen hyvin.
Älä hukkaa minuuttejasi merkityksettömiin asioihin.
Älä tuhlaa päiviä olemalla vihainen tai turhautunut.
Anna elämäsi Jumalalle, luota Häneen ja nauti -
jokaisesta päivästä.
Tauon jälkeen tapaamme prostituoidun tyttären, joka -
seurasi äitinsä jalanjälkiä.
Käännekohta
Hei! Olen tuottaja Simisola Komolafe.
Nigerialaisena haluan nähdä Afrikan nousevan.
Siihen en pysty yksin!
Uudella tuotantokaudella keski- tymme Afrikkaan uudella tavalla.
Katsojien ääni, näkemykset ja maailma pääsevät esiin.
Sitä on uusi Käännekohta!
Katselkaa, kuinka kukat kasvavat. Eivät ne työtä tee eivätkä kehrää.
Kuitenkin sanon teille: ei Salomo loistossansa ollut yhtä vaatetettu.
Sheila Lattisaw vannoi, ettei koskaan -
ryhtyisi äitinsä tavoin prostituoiduksi.
Mutta jatkuvien takaiskujen jälkeen sanojen toteuttaminen -
ei ollutkaan niin helppoa.
Ennen pitkää hän myi äitinsä tavoin kadulla ruumistaan -
mielenterveytensä menettäen ja ulospääsyä etsien.
Sheila kasvoi Los Angelesissa prostituoidun tyttärenä.
Vanhimpana 7:stä lapsesta hänen oli usein oltava äitinä sisaruksille.
Ei minulla ole ollut lapsuutta.
Muistan erään lauantain, kun halusin mennä ulos leikkimään.
Ajattelin, että jätän pyykkikorin tähän ja hiivin alakertaan.
Hengitän ulkona raitista ilmaa pari minuuttia ja tulen takaisin.
Olin ollut ulkona kolmisen minuuttia, -
kun kuulin äidin karjuvan nimeäni.
Pelästyin.
Hän ei ottanut asiaa kevyesti. Maksoin teostani.
Sellaisina hetkinä oli vaikeaa.
Kun Sheila oli 7-vuotias, äiti sai hermoromahduksen.
Lapset lähetettiin asumaan eri sukulaisten luo.
Minä ja vanhin veljeni jäimme isoäidin luo.
Se oli itse asiassa yksi elämäni onnellisimmista vaiheista.
Siellä sain olla pikkutyttö.
Sheila kävi katolista koulua ja kuuli Jumalasta.
Hän vannoi, että hänen elämänsä olisi erilaista kuin äidin.
Nousin aina iloisena aamulla ja menin kirkkoon.
Se oli omaa aikaani.
Vastasin aina kysyttäessä, että haluan isona nunnaksi.
Hyvistä aikeista huolimatta Sheila alkoi odottaa lasta 15-vuotiaana.
Äiti ei ollut siitä iloinen.
Hän sanoi heti, että en tietenkään voi pitää lasta.
Vastasin, että en halua hankkiutua eroon lapsesta.
Menin juttelemaan sen nuoren miehen kanssa.
Hänkin halusi pitää lapsen ja laittoi sormeeni sormuksen.
Hän sanoi, että pidät lapsen ja käyt koulun loppuun.
Sitten menemme naimisiin.
Kaksi kuukautta lapsen syntymän jälkeen Sheilan sulhanen -
ammuttiin kuoliaaksi riidan päätteeksi.
16-vuotiaana Sheila tunsi, että elämä oli ohi.
Tunsin olevani eksyksissä.
Eräässä vaiheessa oli ollut vähän toivoa.
Sitten kaikki toivo oli mennyttä. En tiennyt, mitä tehdä.
Äiti yritti taivuttaa tyttärensä kokeilemaan prostituutiota.
Sheila vastusti.
Hän suoritti lukion, muutti kotoa ja meni naimisiin.
Toisen lapsen synnyttyä elämä tuntui asettuneen oikeaan uomaan.
Olin lopultakin onnellinen, lopulta minua onnisti.
Lopultakin olin paikassa, jossa minulla on vähän rauhaa.
Minulla oli joku, joka rakasti minua.
Sitten eräänä aamuna, kun aviomies oli lähtenyt työhön, puhelin soi.
Yrityksen johtaja soitti ja sanoi, että oli tapahtunut onnettomuus.
Menin California-sairaalaan ja siellä hän oli.
Olin 21-vuotias.
Muistan, miten lysähdin polvilleni ja sanoin: ei enää!
Ei enää!
Miehen kuoleman jälkeen Sheila oli poissa tolaltaan.
Silloin aloin vajota alas.
En ymmärtänyt, miksi mieheni napattiin pois.
Masennuin.
Olin vain masentunut.
Olin aina vain masentunut.
En tiennyt, miten selvitä masennuksesta.
Joten turvauduin lääkkeisiin.
Sheila käytti ensin särkylääkkeitä ja marihuanaa ja sitten kokaiinia.
Päivisin hän yritti olla hyvä äiti.
Öisin hän möi itseään saadakseen rahaa huumeisiin.
En ollut yhtään äitiä parempi.
Oli järkytys huomata, että olin tullut äidikseni.
Eräänä iltana Sheila meni hotelliin asiakkaan kanssa.
Huoneessa Sheila huomasi petoksen.
15 miestä raiskasi hänet.
Fyysisesti, henkisesti ja hengellisesti tiensä päähän -
kulkeneena Sheila huusi Jumalaa.
Sanoin: "Jumala, minuun koskee, enkä -
halua kokea enää kipua. -
Olen väsynyt elämään, jota elän. Vain sinä voit auttaa minua."
Silloin kuulin Jumalan puhuvan minulle ensimmäistä kertaa.
Ääni oli selkeä ja korvin kuultava.
Hän sanoi: "OLEN TÄSSÄ. KAIKKI KÄÄNTYY HYVÄKSI."
En unohda sitä koskaan.
Ensi kertaa elämässäni tunsin olevani turvassa.
Sheila muutti isoäidin luo ja alkoi käydä kirkossa.
Koko elämäni muuttui.
Liityin kirkkoon ja Jumala puhui minulle.
Kun Jumala kutsuu, meidän pitää kuunnella.
Sheila vihittiin papiksi. Hän elää onnellisessa avioliitossa.
Donald haluaa noudattaa Herran tahtoa.
Olemme kyenneet rakentamaan suhteen Jumalan rakkauden varaan.
Siksi se on erilainen.
Sheila on kiitollinen uudesta elämästä Kristuksessa.
Sitä voi verrata perhoseen.
Perhosen pitää käydä läpi muodonmuutos.
Sen pitää kamppailla, jotta sille kehittyy siivet.
Kun meistä tulee uusia ihmisiä, saamme siipemme.
Mehän olemme uusia ihmisiä Jumalassa.
Jumala on meidät rakentanut aivan kokonaan - kuten perhosen.
Psalmissa 23 sanotaan: -
Herra on minun paimeneni, ei minulta mitään puutu. -
Viheriäisille niityille hän vie minut lepäämään; -
virvoittavien vetten tykö hän minut johdattaa. -
Hän virvoittaa sieluni ja ohjaa oikealle tielle nimensä tähden. -
Vaikka minä vaeltaisin pimeässä laaksossa, -
en minä pelkäisi mitään pahaa, -
sinun vitsasi ja sauvasi minua lohduttavat.-
Sinä valmistat minulle pöydän minun vihollisteni silmien eteen. -
Sinä voitelet minun pääni öljyllä; maljani on ylitsevuotavainen. -
Sula hyvyys ja laupeus seuraavat minua kaiken elinaikani; -
ja minä saan asua Herran huoneessa päivieni loppuun asti.
Jeesus on se hyvä paimen. Pyydä Häntä sydämeesi tänään!
Älä harhaile tuskaisena ja toivottomana enää kauempaa.
Älä yritä enää löytää ratkaisua itse.
Älä yritä saada asioita järjestymään omin voimin.
Antaudu! Nosta kätesi ylös ja sano: -
Herra, annan Sinulle sydämeni ja elämäni. -
Luotan siihen, että pelastat minut ja teet minusta uuden ihmisen.
Sinua odottaa vihreämpi laidun.
Sinne pääset, kun avaat sydämesi oven Jeesukselle.
Siinä kaikki tältä erää!
Otathan yhteyttä osoitteessa Facebook/Turning Point Zone
Ilahdutat itseäsi ja meitä!
Tässä Vision ja "Aivan uusi elämä"! Näkemiin ensi kertaan!
Tässä maailmanmenossa päivänkin paistaessa kaipaa aina jotain
kaipaa uutta maailmaa
Ihmiset kaikkialla ovat niin hämmentyneitä
johtajat eivät tiedä, mitä tehdä
Kuinka hän kaipaakaan uutta maailmaa
Vaikka lähetämme raketteja
kuuhun ja tähtiin
vaikka rakennamme laivoja ja lentokoneita
jotka kulkevat hyvin kauas
eikä ole vuorta, jonne ihminen ei olisi kiivennyt
mutta aivan uutta maailmaa ei ihminen voi koskaan löytää
Jos haluaa aivan uuden maailman
täytyy löytää aivan uudet ihmiset
Jos haluaa löytää aivan uudet ihmiset
täytyy löytää aivan uusi elämä
Jos haluaa aivan uuden elämän
Pitää löytää uusi henki
Jos haluaa aivan uuden hengen
täytyy tulla Jeesuksen luokse
Ihmiset ovat yrittäneet kaikkensa
mutta mahtavatko he koskaan
löytää itselleen aivan uutta maailmaa
Pohjalla olevat tietävät
etteivät sieltäkään löydä etsimäänsä
Miten he haluavatkaan löytää aivan uuden maailman
Aivan uusi maailma
alkaa minusta ja sinusta
muut eivät sitä kuitenkaan löydä asioista, joita teemme
Eivät löydä
Jeesus lupasi meille oman maailman
Kiitos Jeesus!
Hän kutsuu meitä sinne mukaan
Joten jos haluaa
aivan uuden maailman
on löydettävä aivan uudet ihmiset
jos haluaa aivan uudet ihmiset
on oltava aivan uusi elämä
Jos haluaa aivan uuden elämän
on oltava aivan uusi henki
Jos haluaa aivan uuden hengen
on tultava Jeesuksen luo
Jos haluaa aivan uuden maailman
On löydettävä aivan uudet ihmiset
Jos haluaa löytää aivan uudet ihmiset
On löydettävä aivan uusi elämä
Jos haluaa aivan uuden elämän
on löydettävä aivan uusi henki
jos haluaa löytää aivan uuden hengen
on tultava Jeesuksen luo
Suomennos: Sirpa Siitonen